Prosper Mérimée

Kobliyis koe Paris dene glastafa lingesikafa yasa, Prosper Mérimée va rokopa vayar ise va konaka ava ( Ellasava is Arabava is Englava is Rossiava ) raver. Oxafe is nuyukafe yikye, va suterotaf rijay ke sare nobar.

Prosper Mérimée koe Franca is Europa koyapar. Gu Stendhal is yasa ke Eugenia de Montijo direfa kurenikya ke Napoléon III va int tunar. Bak 1834, gu kodisukesik va Izvacugexeem zo koflir. Va dimempara va jontika kolna ( Gard Za, Migexa ke Avignon, Carcassonne Wid, ikz- ) bokar ise va francaf katcalaf cugexeem toz otular.

Dene suterotind, Prosper Mérimée gan Walter Scott is Aleksandr Puckin zo turestar ise va warluca is izva is megubeuca albar. Inafa nega tid kotrafa gu irpuca is bula ise koe divefa patecta dilized. Bak 1844 gu Francaf Cultim zo libur. Tir sagaf zanisik va Toleaf Gindugal.

Alkiskik dum gadikeem, Prosper Mérimée va kevalkeva koe berpot abicote muxar voxe koe tcilafi krentki jontikviele vaon solpar. Ke ruekseem, va gomiliafa linulara ke gertik is murkuca is purgaroti, is romeyuca is tuadrana kaeluca empasa va blira ke alkik, is broya is abidara va Maria Ketya ikz- rotrasit.

 Kalkotavayan suterot 
 Tamango ( Tamango ), kalkot- 2013 gan Sabrina Benkelloun, Kotavaxak dem Suterot dotay, banliz
 Mateo Falcone ( Matéo Falcone ), kalkot- 2013 gan Sabrina Benkelloun, Kotavaxak dem Suterot dotay, banliz
 Olgalicura va bersa ( L'Enlèvement de la redoute ), kalkot- 2013 gan Sabrina Benkelloun, Kotavaxak dem Suterot dotay, banliz

 Stragela 

|style="vertical-align: top;"|

|}

Mérimée (Prosper)
Mérimée (Prosper)
Mérimée (Prosper)
Mérimée (Prosper)